बोले- फिल्म में एक्टर्स ने ब्रिटिशर्स का विरोध किया, हमने रूस का
Ukraine Army Soldiers Naatu Naatu Dance Video - यूक्रेन के माइकोलाइव शहर का एक वीडियो इन दिनों इंटरनेट पर वायरल है। इस वीडियो में यूक्रेन आर्मी के कुछ जवान फिल्म ‘आरआरआर’ के मशहूर गाने ‘नाटू-नाटू’ पर डांस करते नजर आ रहे हैं
यूक्रेन आर्मी के कुछ जवानों ने फिल्म RRR के ऑस्कर विनिंग गाने ‘नाटू नाटू’ पर डांस किया है। इसका वीडियो वायरल हो रहा है। इसे यूक्रेन के माइकोलाइव शहर में शूट किया गया है। लिबरल डेमोक्रेटिक लीग ऑफ यूक्रेन (LDLU) की वाइस प्रेसिडेंट जेन फीडोटोवा ने इस वीडियो को शेयर किया। बाद में फिल्म RRR के ऑफिशियल अकाउंट से भी इसे शेयर किया गया।
पहले जानिए क्या है वीडियो में 
इस पैरोडी वीडियो में यूक्रेन आर्मी की क्रिएटिव अडैप्टेशन दिखाई दे रही है। इसका इस्तेमाल उन्होंने एक एंटरटेनिंग ट्रिब्यूट देने के लिए किया है। आर्मी के जवान वीडियो में हूबहू रामचरण और जूनियर एनटीआर की तरह स्टेप कर रहे हैं। RRR फिल्म में ये गाना इन्हीं दोनों पर फिल्माया गया था।
वीडियो से क्या मैसेज दिया
फिल्म के ओरिजिनल गाने में लीड एक्टर्स रामचरण और जूनियर एनटीआर ब्रिटिश ऑफिसर्स का विरोध करते नजर आए थे। यूक्रेन आर्मी के जवानों ने इस गाने के जरिए रूस के खिलाफ अपना विरोध जताया है।
‘नाटू नाटू’ गाना ही क्यों चुना
RRR मूवी का गाना ‘नाटू नाटू’ यूक्रेन के राष्ट्रपति भवन में शूट किया गया था। रूस-यूक्रेन जंग शुरू होने से कुछ महीने पहले ही राजामौली की टीम ने यहां गाने की शूटिंग की थी। राजामौली ने यूक्रेनी सरकार से इसके लिए विशेष अनुमति ली थी।
गाने ने जीता था ऑस्कर
‘नाटू-नाटू’ गाने को इस साल बेस्ट ओरिजिनल स्कोर कैटेगरी में ऑस्कर अवॉर्ड दिया गया था। इस गाने को मशहूर इंडियन म्यूजिक डायरेक्टर एमएम कीरवानी ने कंपोज किया है।
‘नाटू-नाटू’ गाने से जुड़ी ये खबरें भी पढ़ें...
नाटू-नाटू पर कोरिया के राजदूत का डांस VIDEO:एंबेसी स्टाफ के साथ दिखाए डांस मूव्स; PM मोदी बोले- शानदार
भारत में कोरियन एंबेसी ने सोशल मीडिया पर एक वीडियो शेयर किया है। इस वीडियो में कोरियाई राजदूत चांग जे बोक एंबेसी के अन्य स्टाफ के साथ RRR फिल्म के गाने नाटू नाटू पर डांस कर रहे हैं।
पूरी खबर पढ़ें...
कश्मीर में G20 मीटिंग:विदेशी मेहमान डल झील में शिकारा से घूमे, एक्टर राम चरण ने डेलिगेट्स के साथ नाटू-नाटू पर डांस किया
कश्मीर के श्रीनगर में आज से G-20 टूरिज्म वर्किंग ग्रुप की मीटिंग शुरू हो गई है। पहले दिन बैठक के बाद रात में डेलिगेट्स ने डल झील का भ्रमण किया। विदेशी मेहमान कश्मीर की फेमस शिकारा नाव में भी बैठे।
पूरी खबर पढ़ें...